Demokratska Republika Afganistan
Demokratska Republika Afganistan (جمهوری دمکراتی افغانستان‎, Jumhūri-ye Dimukrātī-ye Afghānistān; paštunski دافغانستان دمکراتی جمهوریت‎, Dǝ Afġānistān Dimukratī Jumhūriyat), skraćeno DRA, od 1987. preimenovana u Republiku Afganistan, postojala je od 1978. do 1992., kada je socijalistička Narodna demokratska partija Afganistana (NDPA) vladala Afganistanom. NDPA je došla na vlast kada se odigrala Saur revolucija. Novi predsjednik postao je prosovjetski Nur Muhamed Taraki od 30.4. 1978. Međutim, odvijala se borba za vlast između partije Khalq i Parcham, zbog čega je Hafizullah Amin izvšrio atentat na Tarakija i preuzeo vlast septembra 1979. S obzirom na to da su socijalističke reforme bila izrazito nepopularne među afganistanskim stanovništvom, i pribojavajući se da će Amin stvoriti neovisnu politiku, SSSR je u operaciji Oluja-333 svrgnuo i smaknuo Amina, izvršio puč te za novog afganistanskog predsjednika postavio Babraka Karmala. Uslijedila je sovjetska invazija Afganistana. 1986., novi predsjednik postao je Muhamed Nadžibulah. Nakon sovjetskog povlačenja 1989., DRA je izgubila oslonac i s vremenom doživjela raspad aprila 1992.

Eksterni linkovi
 Library of Congress Country Study — Afghanistan

Nastanci 1978.
Prestanci 1992.
Afgansko-sovjetski rat
Bivše države u Aziji
Komunizam u Afganistanu
Socijalističke države